**PROJEKTAS**

**PANEVĖŽIO RAJONO SAVIVALDYBĖS TARYBA**

**SPRENDIMAS**

**DĖL SAVIVALDYBĖS TARYBOS 2014 M. GRUODŽIO 22 D. SPRENDIMO NR. T-229 „DĖL PREKYBOS IR PASLAUGŲ TEIKIMO PANEVĖŽIO RAJONO SAVIVALDYBĖS TERITORIJOS** **VIEŠOSIOSE VIETOSE DOKUMENTŲ PATVIRTINIMO“ PAKEITIMO**

2018 m. lapkričio 29 d. Nr. T-

Panevėžys

 Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir atsižvelgdama į Valstybinės mokesčių inspekcijos prie Lietuvos Respublikos finansų ministerijos 2018-05-14 raštą Nr. (1.18-31-4E) RM-18442 „Dėl leidimų prekiauti (teikti paslaugas) viešose vietose išdavimo“, Savivaldybės taryba n u s p r e n d ž i a:

 1. Pakeisti Rinkliavos už leidimo prekiauti ar teikti paslaugas Panevėžio rajono savivaldybės teritorijos viešosiose vietose išdavimą nuostatus, patvirtintus Savivaldybės tarybos 2014 m. gruodžio 22 d. sprendimu Nr. T-229 „Dėl Prekybos ir paslaugų teikimo Panevėžio rajono savivaldybės teritorijos viešosiose vietose dokumentų patvirtinimo“:

 1.1. pakeisti 4 punktą ir jį išdėstyti taip:

 „4. Leidimus išduoda seniūnas tos seniūnijos (toliau – kompetentinga institucija), kurios teritorijoje bus vykdoma prekyba ar teikiamos paslaugos, o prekybai visose savivaldybės teritorijos viešosiose vietose – seniūnas, kuris gavo tokį prašymą.“.

 1.2. pakeisti 6 punktą ir jį išdėstyti taip:

 „6. Asmenys, norintys įsigyti leidimą nuotoliniu būdu per administracinių ir viešųjų elektroninių paslaugų portalą [www.epaslaugos.lt](http://www.epaslaugos.lt) arba tiesiogiai kreipdamiesi į kompetentingą instituciją, pateikia prašymą, kuriame nurodo savo duomenis (juridinio asmens pavadinimas, kodas, buveinės adresas, tel. arba fizinio asmens vardas, pavardė, fizinio asmens adresas, tel.), individualios veiklos vykdymo pažymos ar verslo liudijimo numerį, pažymi, kur planuoja prekiauti ar teikti paslaugas (nurodo prekybos vietos adresą, datą ir laiką), patvirtina, kad vietinė rinkliava už leidimą prekiauti ar teikti paslaugas yra sumokėta, ir pasirašo.“;

 1.3. pakeisti 11¹ punktą ir jį išdėstyti taip:

 „11¹. Leidime nurodoma:

 11¹. 1. leidimo numeris;

 11¹. 2. leidimo pavadinimas;

 11¹. 3. data ir sudarymo vieta;

 11¹. 4. juridinio asmens pavadinimas arba fizinio asmens vardas, pavardė;

 11¹. 5. individualios veiklos vykdymo pažymos ar verslo liudijimo numeris;

 11¹. 6. prekybos vietos pavadinimas ir adresas;

 11¹. 7. leidimo galiojimo laikas;

 11¹. 8. leidimo galiojimo pratęsimo data;

 11¹. 9. leidimą išduodančio seniūnijos darbuotojo pareigos, vardas, pavardė, parašas;

 11¹. 10. leidimo patikslinimo data, seniūnijos darbuotojo pareigos, vardas, pavardė, parašas;

 11¹. 11. leidimo galiojimo sustabdymo data, seniūnijos darbuotojo pareigos, vardas, pavardė, parašas;

 11¹. 12. leidimo galiojimo sustabdymo panaikinimo data, seniūnijos darbuotojo pareigos, vardas, pavardė, parašas.“;

 2. Pakeisti Panevėžio rajono savivaldybės teritorijos viešųjų vietų sąrašą, patvirtintą Panevėžio rajono savivaldybės tarybos 2014 m. gruodžio 22 d. sprendimu Nr. T-229 „Dėl prekybos ir paslaugų teikimo Panevėžio rajono savivaldybės teritorijos viešosiose vietose dokumentų patvirtinimo“, ir jį išdėstyti nauja redakcija (pridedama).

 3. Pripažinti netekusiais galios Savivaldybės tarybos 2018 m. kovo 29 d. sprendimo Nr. T-61 „Dėl Savivaldybės tarybos 2014 m. gruodžio 22 d. sprendimo Nr. T-229 „Dėl prekybos ir paslaugų teikimo Panevėžio rajono savivaldybės teritorijos viešosiose vietose dokumentų patvirtinimo“ pakeitimo“ 1.1 ir 1.3 papunkčius.

Neringa Kraujalienė

2018-11-15

 PATVIRTINTA

 Panevėžio rajono savivaldybės tarybos

 2014 m. gruodžio 22 d. sprendimu Nr. T-229

 (Panevėžio rajono savivaldybės tarybos 2018 m. lapkričio 29 d. sprendimo Nr. T-

redakcija)

**PANEVĖŽIO RAJONO SAVIVALDYBĖS TERITORIJOS VIEŠŲJŲ VIETŲ SĄRAŠAS**

|  |  |  |
| --- | --- | --- |
| Eil. Nr. | Prekybos vietos pavadinimas | Adresas |
|  | **KARSAKIŠKIO SENIŪNIJA** |  |
| 1. | Aikštelė prie paminklinio akmens Lėvens g.  | Karsakiškio k. |
| 2. | Aikštelė prie pašto Vabalninko g.  | Paliūniškio k. |
| 3. | Aikštelė Paežerių g. prie kooperatyvo „Šilažolė“ parduotuvės | Tiltagalių k. |
| 4. | Aikštelė prie Geležių bendruomenės namų Parko g.  | Geležių mstl. |
| 5. | Aikštelė prie parduotuvės Pyvesos g. | Sodelių k. |
|  | **KREKENAVOS SENIŪNIJA** |  |
| 1.  | Prekybos aikštė  | Birutės a., Krekenavos mstl. |
| 2. | Prie parduotuvės (centre) | Naujarodžių k. |
| 3. | Prie maisto parduotuvės (centre) | Linkaučių k. |
| 4. | Aikštelė prie pirties (centre) | Žibartonių k. |
|  | **MIEŽIŠKIŲ SENIŪNIJA** |  |
| 1. | Aikštelė prie parduotuvės | Nevėžio g., Miežiškių mstl. |
| 2. | Aikštelė prie Smilgių g. 2 | Nevėžio k. |
| 3. | Aikštelė prie Pergalės g. 2 | Trakiškio k. |
|  | **NAUJAMIESČIO SENIŪNIJA** |  |
| 1. | Prekybos aikštelė | Naujamiesčio mstl. |
| 2. | Aikštelė (centre) | Liberiškio k. |
| 3. | Aikštelė prie autobusų stotelės | Vadaktėlių k. |
| 4. | Aikštelė prie pieno supirkimo punkto | Kurmėnų k. |
| 5. | Aikštelė prie buvusio dvaro | Jutkonių k. |
| 6. | Aikštelė prie buvusios kontoros | Mickiemės k. |
| 7. | Aikštelė prie medicinos punkto | Nevėžio g., Berčiūnų k. |
| 8. | Aikštelė prie Naujamiesčio miestelio kapinių\* | Ragainės k. |
|  | **PANEVĖŽIO SENIŪNIJA** |  |
| 1. | Prekybos aikštelė  | Draugystės g. 7, Bernatonių k. |
| 2. | Prekybos aikštelė  | Kelmynės g. 1, Piniavos k. |
| 3. | Aikštelė prie pieno supirkimo punkto | Daukniūnų k. |
| 4. | Prekybos aikštelė | Švyturio g., Pažagienių k. |
| 5. | Prekybos aikštelė  | Jaunimo g. 2, Berniūnų k. |
|  | **RAGUVOS SENIŪNIJA** |  |
| 1. | Prekybos aikštė | Kėdainių g., Raguvos mstl. |
| 2. | Aikštelė prie miestelio kapinių\* | Raguvos mstl. |
| 3. | Aikštelė prie parduotuvės | Šilų mstl. |
| 4. | Aikštelė prie miestelio kapinių\* | Šilų mstl. |
|  | **RAMYGALOS SENIŪNIJA** |  |
| 1. | Aikštelė prie Rožių g. 12 (prie buvusios parduotuvės) | Uliūnų k. |
| 2. | Aikštelė (prie buvusios kontoros) | Daniūnų k. |
| 3. | Ramygalos prekybos aikštė | Dariaus ir Girėno g. 4, Ramygalos m. |
| 4. | Aikštelė prie kapinių centrinio įėjimo | Ramygalos m. |
| 5. | Aikštelė prie pieninės | Barklainių k. |
| 6. | Aikštelė prie Plento g. parduotuvės | Aukštadvario k. |
| 7.  | Aikštelė prie pieninės | Pašilių k. |
|  | **SMILGIŲ SENIŪNIJA** |  |
| 1.  | Prekybos aikštė prie parduotuvės | Panevėžio g., Smilgių mstl. |
| 2. | Aikštelė prie miestelio kapinių \* | Panevėžio g., Smilgių mstl. |
| 3. | Aikštelė prie bažnyčios (švenčių metu) | Panevėžio g., Smilgių mstl. |
| 4. | Aikštelė prie Etnografinės sodybos (švenčių metu) | Panevėžio g., Smilgių mstl. |
| 5.  | Aikštelė Taikos g. ir Sodų g. kampe | Perekšlių k. |
| 6. | Aikštelė prie parduotuvės | S. Nėries g., Sujetų k. |
|  | **UPYTĖS SENIŪNIJA** |  |
| 1. | Aikštelė už kooperatyvo „Šilažolė“ parduotuvės pastato | Nepriklausomybės a., Upytės k. |
| 2.  | Aikštelė prie prekybos centro „Gojus“ | Ėriškių g. 1, Ėriškių k. |
|  | **VADOKLIŲ SENIŪNIJA** |  |
| 1. | Aikštelė prie parduotuvės tarp Ežero g. 1 ir Ramygalos g. 24 pastatų | Vadoklių mstl. |
| 2. | Aikštelė prie parduotuvės tarp Jotainių g. 12 irJotainių g. 14 pastatų | Jotainių k. |
| 3. | Aikštelė prie pastato Genėtinių g. 1 | Genėtinių k. |
|  | **VELŽIO SENIŪNIJA** |  |
| 1. | Aikštelė prieš gyvenamąjį namą | Melioratorių g. 1, Dembavos k. |
| 2. | Aikštelė prieš gyvenamąjį namą | Veteranų g. 1, Dembavos k. |
| 3. | Aikštelė prieš gyvenamąjį namą | Žemdirbių g. 8, Velžio k. |
| 4. | Aikštelė prieš gyvenamąjį namą  | Žemdirbių g. 4, Velžio k. |
| 5. | Aikštelė prie Velžio bendruomenės pastato | Alantos g. 38, Velžio k. |
| 6. | Aikštelė prie Katinų bendruomenės pastato | Paberžių g. 6, Katinų k. |
| 7. | Aikštelė 10, 12 ir 28 namų kieme | Ramioji g., Liūdynės k. |
| 8. | Aikštelė prie bibliotekos, medicinos punkto | Ramioji g. 2, Liūdynės k. |
| 9. | Aikštelė prie pieno supirktuvės | Gluosnių g. 10, Maženių k. |
| 10. | Aikštelė Liūdynės parke | Liūdynės k. |
| 11. | Aikštelė prie Nevėžio upės | Velžio k. |
|  | **PAĮSTRIO SENIŪNIJA** |  |
| 1. | Aikštelė prieš Paįstrio kultūros centrą  | Jaunystės g., Paįstrio k. |
| 2. | Aikštelė prie kaimo kapinių \* | Paįstrio k. |
| 3. | Prekybos aikštelė | Skaistgirių k. |
| 4. | Prekybos aikštelė | Puodžiūnų k. |
| 5. | Prekybos aikštelė | Pragarėlės k. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pastaba. \* Leidžiama prekiauti gėlėmis, puokštėmis, žvakėmis ir kitais kapų priežiūrai skirtais reikmenimis prie kapinių vartų švenčių (Vėlinių, Motinos dienos, Tėvo dienos) laikotarpiu.

**PANEVĖŽIO RAJONO SAVIVALDYBĖS ADMINISTRACIJOS**

**EKONOMIKOS IR TURTO VALDYMO SKYRIUS**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO** „**DĖL SAVIVALDYBĖS TARYBOS 2014 M. GRUODŽIO 22 D. SPRENDIMO NR. T-229 „DĖL PREKYBOS IR PASLAUGŲ TEIKIMO PANEVĖŽIO RAJONO SAVIVALDYBĖS TERITORIJOS** **VIEŠOSIOSE VIETOSE DOKUMENTŲ PATVIRTINIMO“ PAKEITIMO“**

# PROJEKTO

2018 m. lapkričio 14 d.

Panevėžys

 **Projekto rengimą paskatinusios priežastys.**

 Gautame Valstybinės mokesčių inspekcijos prie Lietuvos Respublikos finansų ministerijos rašte nurodyta, kad siekiant vienodo reglamentavimo ir kad būtų užtikrinta, jog leidimai prekiauti ar teikti paslaugas viešose vietose būtų išduodami tik tiems asmenims, kurie yra įregistravę individualią veiklą pagal pažymą ar įsigiję verslo liudijimą, savivaldybės teisės aktuose turėtų būti numatytas reikalavimas prašant išduoti leidimą nurodyti individualios veiklos vykdymo pažymos ar verslo liudijimo numerį. Gauti Velžio ir Naujamiesčio seniūnijų pasiūlymai įtraukti papildomas prekybos vietas į Panevėžio rajono savivaldybės teritorijos viešųjų vietų sąrašą.

 **Projekto rengimo esmė ir tikslai**

 Atsižvelgiant į tai rengiamas sprendimo projektas dėl numatyto reikalavimo įgyvendinimo ir dėl prekybos vietų sąrašo pakeitimo. Sąrašas bus papildytas šiomis vietomis: Liūdynės parkas Liūdynės k., prie Nevėžio upės Velžio k. ir prie Naujamiesčio kapinių.

 **Kokių pozityvių rezultatų laukiama.**

 Įgyvendinamos Lietuvos Respublikos rinkliavų įstatymo nuostatos.

 **Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

 **Kokius galiojančius teisės aktus būtina pakeisti ar panaikinti, priėmus teikiamą projektą.**

 Nereikia.

 **Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

 Sprendimo įgyvendinimui savivaldybės lėšos nereikalingos.

Vyr. specialistė Neringa Kraujalienė